Easter as a Christian Festival

EASTER KIBESI

Easter kibesi wa gee ti ba kelum yi'ira ti  'Pascha' bɔna Aramaic, Greek, la Latin tɔgum la puan ti la vuurɛ dɛna vo'ore daarɛ la gee ti solemiisi yi'ira ti 'Resurrection Sunday' la de la  yimpu'useba kibesi la ba malema ti ba tara dita tɛra Yeesu Kirisa 'Jesus' kum la a vo'orɛ yɛla yuunɛ woo puan. 

Fu san bisera 'New Testament' gɔŋɔ la puan, la gulesi yeti ba yuum ku Yeesu la, la yuum dikɛ la dabesa at a daarɛ muka muka gee ti a yuum vaɛ isege a kum la puan bɔna Calvary Zoore la puan, zi'an ti Roman duma yuum Ku e la 30 AD.. Kibesi wa pa'alɛ la Yeesu vom yɛla. Yimpuuseba ni diŋɛ la niŋa lui nuurɛgee pu'usɛ dabesa pinaasi ti ba yi'ira ti 'Lent' la gee nyaa ta'am di kibesi wa.

 Tuusum 'Etymology' 

 Suŋerɛ yɛla 'Theological significance' 

Easter kibesi wa tari pa'ala la Yeesu 'Jesus' n yuum vo'e isege a kum puan la. Ŋwana biseri ti Yimpu'useba tara la sira sakerɛ dɔla  ba daana miŋa. Paul gulesɛ yeti sɛba duma n sakɛ ti la de la sira ti Yeesu yuum ki mɛ gee vo'e isege dabesa ata daarɛ la bama duma mi kan ki ba sia puan.

Gɔŋɔ seko ti Peter mi gulesɛ la yeti yimpu'useba sɛba woo n sakɛ ti Yeesu yuum ki mi gee vo'e mi wan nyɛ vom paalemɔ ba sia puan. Bala zuo la, Yimpu'usa woo sɛka n sakɛ sira ti Yeesu yuum ki mi gee vo'e isege dabesa ata daarɛ la, a daana miŋa wan tara sia puan vom la tingɔŋɔ puan vom gee kelum tara paŋa sɛka n wan ta'am dɔla tu daana ta paɛ tinsuŋa sa.

Easter kibesi wa ŋwani mɛ la sɛla ti ba yi'iri  ti 'Passover' la. Bala ti 'Exodus' gɔŋɔ la puan gulesɛ pa'ala  'Egypt' tiŋa duma n yuum namesɛ se'em la se'em bɔna  'Old Testament' gɔŋɔ la magesɛ 'Last Supper', ba namesegɔ, ba kum la Yeesu vo'ore.

Fu san bisa 'Synoptic Gospels' duma bata la puan, Yeesu yuum dikɛ la 'Passover' dia la ti la dɛna sɛla ti ha yuum maasum gee gura Yeesu miŋa kum daarɛ.Yeesu yuum dikɛ la borebori la daam n yuum boi wula puan ti la zɛ'ɛta bo'ora a inya la a ziim. 

Bala ti 'Apostle Paul' gulesɛ bɔna a yia gɔŋɔ seko ti a yuum gulesɛ bo Corinthians duma la tɔgera yeti ba za'a maasum suŋa suŋa gee gura Yeesu kum la.

 Viisegɔ lɔgerɔ (gɔnɔ)